Coba ceritain soal Saawariya dalam bahasa melayu

Saawariya (, terjemahan: Cintaku) ialah sebuah filem romantik Hindi 2007 yang diterbitkan dan diarahkan oleh Sanjay Leela Bhansali. Filem ini berdasarkan pada cerita pendek karya Fyodor Dostoevsky yang berjudul "Malam-Malam Putih".

Penerbitannya dibantu oleh Sony Pictures Entertainment dan dikeluarkan pada 9 November 2007, filem ini ialah filem Bollywood pertama yang dikeluarkan di Amerika Utara oleh studio Hollywood, tidak lama sebelum filem animasi Roadside Romeo (2008) oleh Walt Disney Pictures, dan Chandni Chowk to China oleh Warner Bros.. Selain itu, filem ini ialah salah satu filem Bollywood pertama yang dikeluarkan dalam cakera Blu-ray.

Filem ini merupakan penampilan kedua pelakon utamanya; Ranbir Kapoor (anak pelakon Rishi Kapoor dan Neetu Singh) dan Sonam Kapoor (anak Anil Kapoor). Filem ini juga dibintangi oleh Rani Mukerji dan Salman Khan sebagai kameo dan Zohra Sehgal sebagai pelakon pembantu.